Xu Demei nousi keihäänheittäjänä maailman huipulle vuonna 1990 tuloksellaan 68,30 m, jolla hän sijoittui kyseisen vuoden maailmantilastossa neljänneksi. Vuonna 1991 hän voitti Kuala Lumpurissa Aasian mestaruuden tuloksella 59,84 m. Tokion MM-kilpailuissa 1991 hän heitti selkänsä kipeydestä huolimatta ensimmäisellä kierroksella ennätyksensä 68,78 m, jolla hän voitti kultaa, kun lähimmäksi päässyt Petra Meier hävisi hänelle 10 senttimetriä. Xulla oli pituutta 174 cm ja hän painoi menestysvuonnaan 68 kiloa.